এক সময় শিতালং শাহ নিগূঢ় সাধনায় আত্মভোলা হয়ে কোন এক জঙ্গলে ধ্যান মগ্ন হয়ে বেশ কয়েক বছর অতিবাহিত করছেন। এদিকে তার মা জননী পুত্রের জন্য ব্যাকুল হয়ে লোক ডেকে পাঠান ফুলবাড়ি মাদ্রাসার শিক্ষক শাহ সুফি আব্দুল ওয়াহাব চৌধুরী এর কাছে। শাহ সুফি আব্দুল ওয়াহাব চৌধুরী লোকমুখে তার (শিতালং শাহের) মায়ের ব্যাকুলতার কথা শুনে, শিতালং শাহ দুয়েকদিনের মধ্যে বাড়ি ফিরছেন বলে মায়ের পাঠানো লোকদেরকে ফেরত পাঠালেন। পুত্রের জন্য ব্যাকুল মা জননী তার ছেলের আগমন বার্তা শুনে দুধের সর, চালের পিঠা প্রভৃতি আহার্য্য জমিয়ে রাখতে লাগলেন। ঠিক দুই দিন অতিবাহিত হতে না হতে হঠাৎ এক রাত্রে শিতালং শাহ বাড়ির আঙ্গিনায় এসে 'মা' বলে ডাক দেন। পুত্রের ডাক অনুভব করে মা তৎক্ষণাৎ ঘরের বাহির হয়ে ছেলেকে বুকে জড়িয়ে নেন। অল্প সময়ে পুত্র পেয়ে মায়ের মন শান্ত হলো। এবার শিতালং শাহ মা'কে বললেন মা'গো শিকায় রাখা দুধের সর ও জমিয়ে রাখা আহার্য্য খাওয়ায়ে আল্লাহর রাস্তায় আমাকে বিদায় দাও। মায়ের গোপনে রাখা বস্তু ছেলের কাছে প্রকাশিত হয়ে যাওয়ায়, মা বুঝে নিলেন তার ছেলে আর সাধারণ মানুষের মতো নেই। শিতালং শাহ এখন গুরুর দীক্ষায় আধ্যাত্মিক জ্ঞানী হয়ে গেছেন। মা জননী কিছু সময় ছেলেকে আদর সোহাগ করে আদেশ উপদেশ দিয়ে আল্লাহর হাওলা করে বিদায় দিলেন।

কেরামত
শিক্ষাদীক্ষা
জন্ম ও বংশপরিচয়
তথ্যসূত্র